|  |  |  |
| --- | --- | --- |
| **medinat israel** | **מדינת ישראל**  **משרד המשפטים**  **המחלקה הכלכלית בפרקליטות המדינה** | **scale** |

|  |  |
| --- | --- |
| לכבוד: עו"ד עמית חדד, משרד חדד-רוט ושות'  כתובת: ויצמן 2, תל אביב | ‏31 דצמבר 2018 ‏‏‏‏‏‏‏כ"ג טבת תשע"ט מספרנו 29/18 |

**הנדון: שלום אחרק, עומר להט וחברת דיוק שבבי ש. בע"מ – תיאום מועד לשימוע**

1. ביום 19.12.2018 העברנו למרשיך שבנדון, באמצעותך, מכתב יידוע שני וכתבי חשדות מפורטים.
2. ביום 25.12.2018 שוחחתי עמך לצורך תיאום מועד לשימוע, והודעת לי כי מרשיך מעוניינים בקיום שימוע, אך אתה זקוק לשהות בת מספר ימים לצורך יידוע מרשיך אודות זכותם לקיום שימוע בתיק בו הם נחקרו כחשודים.
3. ביום 27.12.2018 שוחחת עם עו"ד רואי כחלון, מהמחלקה הכלכלית בפרקליטות, וביקשת ממנו לדבר עם עו"ד יצחקניא, אשר בפיו מצויות הצעות שנוגעות למעמדו של מרשך, שלום אחרק, ולו בלבד. עו"ד כחלון הבהיר לך כי איננו רואים סיבה לעכב את עריכת השימוע מסיבה זאת, וכי עו"ד יצחקניא מוזמן לשוחח עימו.
4. בהמשך לכך, ובאותו היום, עו"ד יצחקניא שוחח עם עו"ד כחלון וביקש ממנו להיפגש לצורך דיון במעמדו המשפטי של מרשך, שלום אחרק, בטרם יתקיים שימוע בעניינו. עו"ד כחלון הבהיר לעו"ד יצחקניא כי במצב הראייתי הנוכחי, עמדתנו היא כי אין מקום לקיים פגישה כאמור, וממילא, מרשך, שלום אחרק, יכול להעלות טענותיו במסגרת השימוע שייערך לו, אם יחפוץ בכך.

עו"ד יצחקניא ביקש לברר את הנושא ולחזור לעו"ד כחלון.

1. עד למועד זה לא התקבלה אצלנו כל פניה נוספת מעו"ד יצחקניא, או ממך.
2. בשים לב לעמדתנו המפורטת בסעיפים 4-3 דלעיל, אם ברצון מי ממרשיך לקיים שימוע לפני הגשת כתב אישום, אבקשך להודיענו זאת בהקדם, ולתאם עימנו מועד לעריכת השימוע ולקבלת עיקרי חומר החקירה, שהועתקו זה מכבר על גבי תקליטור, ועומדים לעיונכם.
3. היעדר פניה כאמור כמוה כויתור על זכותם של מרשיך לקיום שימוע, בתוך המועד שנקבע לכך בחוק.

בכבוד רב, ובברכה,

|  |  |
| --- | --- |
|  | \_\_\_\_\_\_\_\_\_\_\_\_\_\_\_\_ |
|  | שמעון חוג'ה, עו"ד  סגן בכיר במחלקה הכלכלית  בפרקליטות המדינה |